b'\n_START_ARTICLE_\nJedrska elektrarna Otok treh milj\n_START_PARAGRAPH_\nJedrska elektrarna Otok treh milj (Three Mile Island Nuclear Generating Station) se nahaja na istoimenskem otoku (Three Mile Island) na reki Susquehanna v Pensilvaniji, v bli\xc5\xbeini mesta Harrisburg, ZDA. Ime Otok treh milj ne izhaja iz dol\xc5\xbeine otoka, temve\xc4\x8d iz dejstva, da je po reki tri milje oddaljen od mesta Middletown. Nuklearka je sprva obsegala dva reaktorja, TMI-1 in TMI-2. Najbolj je poznana po najhuj\xc5\xa1i civilni nuklearni nesre\xc4\x8di v zgodovini ZDA, ko se je 28. marca 1979 TMI-2 delno stopil. Jedro reaktorja TMI-2 je odtlej odstranjeno iz objekta.'